Murino

Murino (, ) om lidn da lidnankund Leningradan agjan Vsevoložskan rajonas. Sijadase Piterin pohjoižpäivnouzmaiženno röunanno. Se om kaikiš suremb lidn Leningradan agjas ristitišton lugun mödhe.

 Istorii 
Eländpunkt om mainitadud ezmäižen kerdan vn 1676 Ingrijan kartal. Vll 1749−1917 Murino oli Voroncovad-kanzan usadibaks. Vspäi 1755 19. voz'sadan keskhesai vodkantegim radoi niiš maiš. Vspäi 1843 maorjusen tühjitusen eksperiment mäni küläs. Toižen mail'man sodan aigan ei olend sodategendoid žilon territorijal, no läžundkodi i sodalendimpöud radoiba. Medvežii Stan om lidnan istorine pala.

Vn 2019 15. päiväl sulakud Murino sai lidnan statusad Leningradan agjan käskusen mödhe.

Vl 2015 pertinsauvondkombinat radaškanzi Murinos. Kaks' suks'pautet oma saudud lidnanno 1990-nzil vozil. Betonantegim, sauvondmujuiden tegim, sodaazegišton da šlibakoiden «Poisk»-tedotehmižühtelmaz«Poisk»-tedotehmižühtelmasen sait (npo-poisk.ru).  («Ecmine») ratas lidnas.

 Geografijan andmused 
Lidn sijadase rajonan suviröunanno, Piterin Rengazavtotenno. Oht-jogi läbitab lidnad.

Matkad Vsevoložsk-rajonkeskushesai om kümne kilometrad päivnouzmha orhal vai 23 km avtotedme.

Kaik om 34 irdad lidnas. Vspäi 2016 Murino jagase koumeks mikrorajonaks oficialižikš: Keskuzline, Päivlaskmaine i Päivnouzmaine.

 Tobmuz 
Lavriki-külä (850 rist. vl 2017) mülüb lidnankundha Murinon ližaks. Lidnankundan pind — 20,52 km².

Lidnankundan pämez' om Deputatoiden nevondkundan ezimez'. Lidnan Administracijan pämez' om Aleksei Belov vn 2020 elokuspäi.

 Eläjad 
Vn 2010 Venäman rahvahanlugemižen mödhe žilon eläjiden lugu oli 7 023 ristitud, vn 2021 lidnan — 89 083 ristitud. Vl 2019 kaik 48 800 ristitud elihe lidnas i 49 664 ristitud kaikes lidnankundas. Kaikiš suremb lidnan ristitišt om nügüd'. Vn 2019 augotišes kaik oli 74 110 faterad 167 äižiruižes pertiš. Lidnan Aleksei Belov-pämez' sanui, miše vn 2023 sügüz'kus Murinon faktine ristitišt ületab 200 tuhad eläjid.

Ortodoksižen hristanuskondan nell' pühäpertidMurinon pühäpertid sobory.ru-saital.  oma saudud lidnas: kaks' jumalanpertid i kaks' časounäd.

Lapsiden opendusen aluzkundad oma kuz' keskškolad (nomer 1..6), školanno nomer 1 kuz' školanedelišt palakundad om, školanno nomer 4 — seičeme. Sportivine ližaopenduz andase školoiden bazal, ičeze sportansugud oma kaikuččes, oz., voleibol i badminton školas nomer 3, fehtuind i üks'borcuindad školas nomer 4. Professionaližen opendusen aluzkundad ratas lähižes Piteriš, lähembaine om akušeroiden kolledž.

 Transport 
Murino om znamasine transportsol'm. Nened stancijad sijadasoiš lidnas:
 27px|link=Kirovsko-Viborgskaja linii Devätkino-metrostancii (vspäi 1979, edel 1991. vot nimitihe «Komsomol'skaja») metron «Pohjoine»-elektrodeponke. Nece om üks'jäine Piterin metropolitenan stancii, kudamb om olmas toižes federacijan subjektas — Leningradan agjas;
 Devätkino-raudtestancii;
 lidnoidenkeskeine Severnii-avtostancii («Pohjoine») rahvahidenkeskeiženke statusanke.

 Galerei 

 Homaičendad 

 Irdkosketused 
 Lidnan tobmuden oficialine sait (mo-murino.ru). i sen vanh arhivine versii (администрация-мурино.рф, om täuttud edel vn 2024 kezakud). 


Kategorii:Venäman lidnad
Kategorii:Eländpunktad kirjamišton mödhe
Kategorii:Leningradan agjan lidnad
Kategorii:Vsevoložskan rajon